**ПРИЛОЖЕНИЕ №2**

**ПРОЕКТ!!!**

**ДОГОВОР**

**ЗА РЕМОНТ НА СЪЩЕСТВУВАЩИ ГОРСКИ ПЪТИЩА**

№..................../...................

Днес, ................ 2020 г. , в . гр. Чипровци, между:

**1.** ТП Държавно горско стопанство **“Чипровци” към СЗДП- Враца**, със седалище и адрес на управление гр. Чипровци, ул. „Васил Левски” №19, общ. Чипровци, обл. Монтана,с идентификационен **№ 2016174760138**, представлявано от **инж. Красимир Цветков Вълков** - в качеството си на Директор и Петя Иванова Антова - в качеството си на главен счетоводител, наричано по долу **„ВЪЗЛОЖИТЕЛ“** , от една страна и

**2.** “**..........................................”**, със седалище ......................................................................и адрес на управление :..............................., ЕИК/ БУЛСТАТ ......................................., иденфикационен номер по ДДС ........................................... представлявано от **.....................................**..............................................................

(законен представител - име ,длъжност )

или ............................. .......................................................................**.......................................**,

(упълномощено лице - име и длъжност акт на който се основава представителната му власт)

наричан по-долу за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно **„Страните”**, а всеки от тях поотделно **„Страна”)**

на основание чл. 112-120 от Закона за обществените поръчки и чл. 68-73 от ППЗОП, във връзка с влязло в сила Решение № …………………….год. на Директора на ТП ДГС Чипровци, за класиране на участниците и определяне на изпълнителв **публично състезание** за възлагане на обществена поръчка с **:"Текущ ремонт на горски пътища за нуждите на ТП ДГС Чипровци"**

се сключи този договор за следното:

1. **ПРЕДМЕТ НА ДОГОВОРА**

**Чл. 1. (1)** **Възложителят** възлага, а **Изпълнителят** приема да извърши на свой риск, при условията на настоящия договор и срещу възнаграждение текущи ремонти на съществуващи горски пътища.

**(2)** Изпълнението на дейностите, предмет на настоящия договор, са подробно описани в техническата спецификация, неразделна част от договора.

**Чл. 2.**   **При възникнала необходимост**  **Възложителят** може да заявява дейности със сходен характер, извън номенклатурата /приложение ……./ по предмета на обществената поръчка, но в рамките на общата стойност по настоящия договор.

**Чл. 3.** Изпълнението на дейностите, предмет на настоящия договор, ще се извърши в съответствие с техническите изисквания на Наредба № 5/31.07.2014 г. за строителство в горските територии без промяна на предназначението им/Издадена от Министерството на земеделието и храните и Министерството на регионалното развитие, Обн. ДВ. бр.68/15.08.2014г., изм. ДВ бр.106 от декември 2014 г./ и при спазване на нормативните изисквания съгласно действащото в Република България законодателство.

1. **СРОК НА ДОГОВОРА**

**Чл. 4.** Срокът на настоящия договор е **………………. /……………………./ месеца**, считано от датата на подписването му или до достигане на определения финансов ресурс, което от двете събитие настъпи по-рано.

1. **ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5. (1)** **Възложителят** има следните задължения:

**1.** Да укаже на **Изпълнителя** местонахождението за изпълнение на дейностите, предмет на настоящия договор.

**2.** Да заплати стойността на заявените качествено и действително извършени дейности след представяне на надлежно оформен двустранно подписан протокол от оправомощенитедлъжностни лица и фактура в размери, срокове и по начин, уговорени в настоящия договор.

**3.** Да информира своевременно **Изпълнителя** при констатиране на отклонения от изискванията и/или нарушения при изпълнение на възложеното.

**(2)** Задълженията по предходната алинея **Възложителя** извършва лично или чрез представител.

**Чл. 6. Възложителят** има право:

**1.** Да извършва промени в обема на договорираните работи или да разсрочи изпълнението на същите по договора при не осигурено/затруднено финансиране.

**2.** Да следи за правомерното извършване на възложените дейности.

**3.** Да контролира качественото изпълнение на възложените дейности по договора и да не възпрепятства неговото изпълнение.

**4.** Да упражни цялостен контрол при изпълнението на ремонтните дейности, като за целта възлага на свои представители от съответния участък да следят действително извършените количества работи от **Изпълнителя** и след окончателното завършване на възложената работа, да я приема с двустранно подписан предавателно - приемателен протокол

**5.** Да откаже приемане и заплащане на част или цялото възнаграждение за извършени дейности от **Изпълнителя**, когато същият се е отклонил от поръчката или работата му е с недостатъци.

**6.** Да изисква от **Изпълнителя** писмена информация за лицата, които ползва за извършване на дейностите по договора, както и настъпилите промени в тази информация.

**7.** Да спре временно изпълнението на дейностите обект на договора, в случаите на:

7.1. нарушения на Закона за горите и подзаконовите изисквания за този вид дейности;

7.2. неспазване на изискванията за техниката за безопасност на труда и ЗЗБУТ;

7.3. неспазване на противопожарните и други изисквания и Наредба №8 от 11.05.2012г. за защита на горските територии от пожари /Обн. Дв бр.38/18.05.2012г.

7.4. природни и стихийни бедствия;

7.5. постигнато взаимно съгласие, изразено в писмен вид.

**8.** **Възложителят** няма задължение за цялостно усвояване на посочените дейности, както и **може да заявява дейности със сходен характер извън настоящата номенклатура /приложение № …../** по предмета на обществената поръчка в рамките на общата стойност по настоящия договор.

1. **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 7.(1)** **ИЗПЪЛНИТЕЛЯТ** има следните задължения:

**1.**Да извърши качествено възложените му дейности, с грижата на добър стопанин, в съответствие с указанията дадени от **Възложителя** и в сроковете по настоящия договор.

**2.**Да спазва всички действащи законови изисквания при извършване на ремонтните дейности, включително опазването на околната среда.

**3.**Да поеме гаранции за извършения ремонт съгласно нормативните документи.

**4.**Да отстранява за своя сметка некачествено изпълнени или пропуснати видове работи или да възстанови на **Възложителя** цялата стойност на тези работи.

**5.**Да спазва всички действащи разпоредби на Закона за движение по пътищата и правилника за неговото приложение, Закона за здравословни и безопасни условия на труд, Наредба №8 от 11.05.2012г. за защита на горските територии от пожари и всички останали действащи нормативни актове, които имат отношение към предмета на настоящия договор.

**6.**Да осигури необходимата организация и техническо оборудване за извършване на възложеното по настоящия договор.

**7.**Да осигури присъствие на свой представител за изпълнение на дейностите по настоящия договор, включително и при изготвяне на всички предавателно - приемателни протоколи.

**8.**Да спазва стриктно изискванията на Закона за горите и подзаконовите нормативни актове, както и другите нормативни актове, регламентиращи дейностите предмет на договора.

**9.**Да спазва изискванията на действащите нормативни актове за техническа, противопожарна безопасност и охрана на труда при работа в горите и носи пълна отговорност при злополука с наети от него лица.

**10.**Да опазва съществуващите пътища, хидротехническите съоръжения и всички подземни и надземни съоръжения, намиращи се в близост до обекта, в който извършва възложените дейности.

**11.**Да осъществява непосредствен контрол върху дейността на лицата, които е ангажирал за изпълнение на възложеното с този договор.

**12**.Да осигурява достъп в обекта за осъществяване на контрол по изпълнение на договора.

**13. Изпълнителят** отговаря за опазването и охраната на собствеността, частна или държавна, която се намира на или е в близост до обектите, срещу щети или вреди вследствие на работата му. Всяка щета или повреда, причинена от действие, пропуск или небрежност от страна на **Изпълнителя,** ще бъде възстановена по подходящ и задоволителен начин, от и за сметка на **Изпълнителя.**

**14.**При обективна невъзможност за изпълнение на договорените дейности, водещи до невъзможност за работа в обекта **Изпълнителят** е длъжен да уведоми незабавно **Възложителя** писмено. В този случай **Възложителят** назначава комисия с представители на двете страни по договора, която да установи обстоятелствата, водещи до невъзможност за работа, като за констатираните обстоятелства се съставя протокол.

**15. Изпълнителят** отговаря за качеството на извършените работи от своите подизпълнители …………………………………………като за свои.

**16.** При изпълнение на настоящия договор **Изпълнителят** и подизпълнителите му спазват императивната разпоредба на чл.115 от ЗОП.

**17. Изпълнителят** е длъжен да сключи договор за подизпълнение с подизпълнителя (ите), посочен(и) в офертата. В срок до 3(три) календарни дни от сключването на договор за подизпълнение или на допълнителното споразумение за замяна на посочения в офертата подизпълнител **Изпълнителят** изпраща копие на договора или допълнителното споразумение на **Възложителя** заедно с доказателства, че са изпълнени условията по чл.66, ал.2 и 11 от ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**18.** След сключването на договора и най-късно преди започване на изпълнението му, **Изпълнителят** уведомява **Възложителя** за името, данните за контакт и представителите на подизпълнителите, посочени в офертата. **Изпълнителят** уведомява **Възложителя** за всякакви промени в предоставената информация в хода на изпълнение на поръчката в срок не по-късно от 2 (два) работни дни от настъпването им.

**19.** Замяна или включване на подизпълнител по време на изпълнение на настоящия договор се допуска по изключение, когато възникне необходимост, ако са изпълнени едновременно следните условия:

а) за новият подизпълнител не са налице основания за отстраняване в процедурата, в резултат на която е сключен настоящия договор;

б)новият подизпълнител отговаря на критериите за подбор, на които е отговарял предишния подизпълнител, включително по отношение на дела и вида на дейностите, които ще изпълнява, коригирани съобразно изпълнението до момента дейности.

**(2) ИЗПЪЛНИТЕЛЯТ** има право:

**1.** Да получи възнаграждение за качествено и навременно извършените от него дейности, според условията и сроковете уговорени с настоящия договор.

**2.** Да изисква приемането на възложената работа в договорените срокове.

**3.** Да получи договореното възнаграждение в сроковете по настоящия договор.

**4.** Да получи необходимото съдействие за изпълнение на работата.

**V. ЦЕНИ И НАЧИН НА ПЛАЩАНЕ**

**Чл. 8.(1)** Общата прогнозна стойност на договора е **.................... лева** (**..........................................**) без ДДС, съгласно ценовата оферта, неразделна част от договора.

**(2)** Договорените работи се заплащат от **Възложителя** по единична цена без ДДС , определена с предложената ценова оферта на **Изпълнителя** при участие в процедурата, съгласно Ценовата оферта, неразделна част от договора.

**(3)** Разплащането с Изпълнителя ще се извършва на база стойността на действителните часове ремонтни работи, установени с двустранно подписан предавателно - приемателен протокол и фактура, подписана от представители на **Възложителя**  и **Изпълнителя**.

**(4)** Приемането на извършените дейности ще се извършва в срок до 3 /Три/ работни дни след писмено уведомяване от **Изпълнителя** до **Възложителя** за приключване на работата в съответния обект.

**(5)** Плащанията по настоящия договор ще се извършват в **10 /**Десет/ **дневен срок** от представяне на надлежно оформена подробна фактура от **Изпълнителя** в български лева, по посочена от него банкова сметка, както следва:

IBAN .......................................................

BIC.......................................................

Банка …………………..

**(6)** При промяна в данните на банковата сметка, **Изпълнителя** е длъжен да уведоми **Възложителя**, в противен случай плащанията, извършени до момента на уведомяването се считат за редовно извършени.

**(7) Възложителят не се задължава да възложи целия обем от дейности, посочени в техническата спецификация. Стойността на поръчката е прогнозна и Възложителят не се задължава да я достигне.**

**VI. ГАРАНЦИЯ ЗА КАЧЕСТВЕНО ИЗПЪЛНЕНИЕ. САНКЦИИ И НЕУСТОЙКИ**

**Чл. 9.** При подписването на този Договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 5 % (пет на сто) от Стойността на Договора без ДДС, а именно **………** (……………) лева („**Гаранцията за изпълнение**“), която служи за обезпечаване на изпълнението на задълженията на **ИЗПЪЛНИТЕЛЯ** по Договора.

**Чл. 10. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, **в срок до 2 (*два*) дни** от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ,** при спазване на изискванията на чл. 11 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 12 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 13 от Договора.

**Чл. 11.** Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

**Банка: ЦКБ АД , Клон Монтана**

**№ IBAN : *BG77 CECB 9790 10G34285 01***

**BIC CECBBGSF**

**Чл. 12. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

**1.** да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ**, да съдържа задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;

**2.** да бъде със срок на валидност за целия срок на действие на Договора плюс **30 (тридесет) дни** след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ.**

**Чл. 13. (1)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ,** в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

**1.** да обезпечава изпълнението на този Договор чрез покритие на отговорността на **ИЗПЪЛНИТЕЛЯ;**

**2.** да бъде със срок на валидност за целия срок на действие на Договора плюс **30 (Тридесет) дни** след прекратяването на Договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 14. (1) ВЪЗЛОЖИТЕЛЯТ** освобождава Гаранцията за изпълнение в срок **до 10 (Десет) дни** след приключване на изпълнението на Договора и окончателно приемане на ремонтните работи в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на Гаранцията за изпълнение се извършва, както следва:

**1.** когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 8 от Договора;

**2.** когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

**3.** когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице / изпращане на писмено уведомление до застрахователя.

**(3)** Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл. 15. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 16. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

**1.** при пълно неизпълнение в т.ч. когато ремонта не отговарят на изискванията на **ВЪЗЛОЖИТЕЛЯ** и разваляне на Договора от страна на **ВЪЗЛОЖИТЕЛЯ** на това основание;

**2.** при прекратяване на дейността на **ИЗПЪЛНИТЕЛЯ** или при обявяването му в несъстоятелност.

**Чл. 17.** Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл. 18.** Когато **ВЪЗЛОЖИТЕЛЯТ** се е удовлетворил от Гаранцията за изпълнение и Договорът продължава да е в сила, **ИЗПЪЛНИТЕЛЯТ** се задължава в срок **до 5 (пет) дни** да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 9 от Договора.

**Чл. 19. ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**Чл. 20.** **(1)** За неизпълнение на възложените по договора задължения, вкл. неспазване на срока за извършването им, по вина на **Изпълнителя,** същият заплаща неустойка в размер на 0,5 % (Нула цяло и пет процента) от стойността на неизвършените дейности, за всеки просрочен ден, но не повече от общо 20 % (Двадесет процента) от цената на договора.

**(2)** При щети (понесени загуби) и пропуснати ползи, размерът на който е по-голям от гаранцията за изпълнение се дължи разликата до по-голямата сума.

**(3)** При неизпълнение на задължението за опазване на пътищата и хидротехническите съоръжения, намиращи се в обекта, където се извършват възложените дейности, **Изпълнителят** дължи неустойка в размер на 0,2 % (Нула цяло и два процента) от стойността на договора, която се удържа от гаранцията за изпълнение.

**(4)** При причиняване на вреди, чийто размер надвишава този на предвидената в договора неустойка, страните следва по взаимно съгласие да посочат вещо лице, което да направи експертна оценка и определи размера на нанесените вреди. Възнаграждението на вещото лице се дължи по равно от двете страни по договора.

**(5)** При липса на съгласие между страните относно размера на вредата, определена от вещото лице по реда на предходната алинея спора се отнася за решаване пред компетентния съд само относно частта, надвишаваща размера на неустойката съгласно договора.

**(6)** Договорените с настоящия договор неустойки се удържат от гаранцията за изпълнение на договора. Гаранцията за изпълнение се връща/освобождава след подписване на двустранен протокол за приетите и качествено и навременно извършени дейности в обекта и при изпълнение на задълженията по настоящия договор от **Изпълнителя**.

**(7)** В случаите на констатирани нанесени щети от **Изпълнителя** в резултат или при изпълнението предмета на договора, върху площи извън определените от **Възложителя**, същите се дължат от **Изпълнителя** и тяхната парична равностойност се удържа от предоставената гаранция за изпълнение.

**(8)** **ИЗПЪЛНИТЕЛЯТ** заплаща начислените по настоящия договор неустойки и/или обезщетения в 5 /пет/ дневен срок след писменото му уведомяване от страна на **ВЪЗЛОЖИТЕЛЯ** за дължимостта на същите.

**VII. ПРИЕМАНЕ НА ИЗПЪЛНЕНИЕТО**

**Чл. 21.** Приемането на извършената работата по настоящия договор ще се извършва от определени от страна на **Възложителя** комисия и лице на **Изпълнителя**:

**Чл. 22.** Приемането на работата по настоящия договор се удостоверява с подписване от лицата по чл.11 на двустранен протокол.

**Чл. 23.** Когато **Изпълнителят** е сключил договор/и за подизпълнение, работата на подизпълнителите се приема от **Възложителя** в присъствието на **Изпълнителя** и подизпълнителя.

**VIII. ПРЕКРАТЯВАНЕ НА ДОГОВОРА**

**Чл. 24**. **(1)** Този Договор се прекратява:

**1.** с изтичане на Срока на Договора по чл. 4 или с достигане на максимално допустимата Стойност на Договора;

**2.** с изпълнението на всички задължения на Страните по него;

**3.** при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок **до 5 (Пет) дни** от настъпване на невъзможността и да представи доказателства;

**4.** при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

**5.** при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен:

**1.** по взаимно съгласие на Страните, изразено в писмена форма;

**2.** когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

**Чл. 25.** **(1)** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**(2)** За целите на този Договор, Страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

**1.** когато **ИЗПЪЛНИТЕЛЯТ** е допуснал съществено отклонение от Условията за изпълнение на поръчката / Техническата спецификация и Техническото предложение.

**(3) ВЪЗЛОЖИТЕЛЯТ** може да развали Договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл. 26. ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. (*В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.*)

**Чл. 27.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

**1.** **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

**2.** **ИЗПЪЛНИТЕЛЯТ** се задължава:

**а)** да преустанови предоставянето на ремонтните работи, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

**б)** да върне на **ВЪЗЛОЖИТЕЛЯ** всичко което е собственост на **ВЪЗЛОЖИТЕЛЯ** и е било предоставено на **ИЗПЪЛНИТЕЛЯ** във връзка с предмета на Договора.

**Чл. 28.** При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред дейности.

**IХ. ЗАКЛЮЧИТЕЛНИ РАЗПОРЕДБИ**

**Чл. 29. (1)** Всички съобщения, предизвестия и нареждания, свързани с изпълнението във този договор и разменяни между **Възложителя** и **Изпълнителя**, са валидни, ако са направени в писмена форма и са изпратени по пощата /с обратна разписка/, електронната поща или куриер срещу подпис на приемащата страна.

**(2)** За валидни между страните се считат следните данни**:**

**на ИЗПЪЛНИТЕЛЯ:**

**адрес:……………………………………………………………………………………………………тел:.....................................................**

**ел. адрес:……………………………….............**

**на ВЪЗЛОЖИТЕЛЯ:**

**адрес: 3460 гр. Чипровци, ул. „Васил Левски” №19,общ. Чипровци, обл. Монтана**

**Тел.: 09556 2197**

**Ел. адрес: dgstp\_chiprovci@abv.bg**

**(3)** Когато някоя от страните е променила данните по ал. 2, без да уведоми за новия си адрес другата страна, съобщенията ще се считат за надлежно връчени и когато са изпратенини на стария адрес.

**Чл. 30.** Всички спорове по този договор ще се уреждат между страните чрез преговори, а при непостигане на съгласие – ще се отнасят до компетентния съд на Република България.

**Чл. 31.** За всички неуредени в настоящия договор въпроси се прилагат разпоредбите на действащото българско законодателство.

Приложения:

**Чл. 32.** Към този Договор се прилагат и са неразделна част от него следните приложения:

Приложение № … – Техническа спецификация;

Приложение № ….. – Техническо предложение на ИЗПЪЛНИТЕЛЯ;

Приложение № …. – Ценово предложение на ИЗПЪЛНИТЕЛЯ;

Гаранция за изпълнение.

***Настоящият договор се състави в два еднообразни екземпляра, по един за всяка от страните и се подписа, както следва:***

**ВЪЗЛОЖИТЕЛ: ИЗПЪЛНИТЕЛ:**

**ТП ДГС ЧИПРОВЦИ**

**........................................**

**ИНЖ. КРАСИМИР ВЪЛКОВ**

**ДИРЕКТОР ТП ДГС**

**Гл. счетоводител:**

**……………………………………**

**Петя Антова**